turjo4nis/wikipedia-bn-dump-20250701 huggingface dataset:
পাল্‌স (পিংক ফ্লয়েডের অ্যালবাম)

পাল্‌স (p·u·l·s·e হিসাবে লেখা হয়) ব্রিটিশ প্রোগ্রেসিভ রক ব্যান্ড পিংক ফ্লয়েডের সরাসরি অ্যালবাম। এটি ১৯৯৫ সালের ২৯ মে ইএমআই রেকর্ডস কর্তৃক যুক্তরাজ্যে এবং ৬ জুন কলাম্বিয়া রেকর্ডস কর্তৃক যুক্তরাষ্ট্রে প্রকাশিত হয়। ১৯৯৪ সালে ইউরোপে পিংক ফ্লয়েডের দ্য ডিভিশন বেল সফর-এর সময় অ্যালবামটি রেকর্ড করা হয়েছিল।

উপাদান এবং রেকর্ডিং
দ্য ডার্ক সাইড অব দ্য মুন-এর সম্পূর্ণ সরাসরি সংস্করণ অন্তর্ভুক্ত করার জন্য অ্যালবামটি উল্লেখযোগ্য। অ্যালবামটিতে ১৯৭০-এর দশকের গোড়া থেকে এযাৎবকাল পর্যন্ত অপরিবেশিত সিড ব্যারেটের "অ্যাস্ট্রোনমি ডোমিন", গানটি যুক্ত করা হয়েছে। "অ্যানাদার ব্রিক ইন দ্য ওয়াল, অংশ ২" গানে "অ্যানাদার ব্রিক ইন দ্য ওয়াল, অংশ ১", "দ্য হ্যাপিয়েস্ট ডেস অব আওয়ার লাইভ্‌স" এবং "অ্যানাদার ব্রিক ইন দ্য ওয়াল, অংশ ৩" গানের কিছু অংশ যোগ করা হয়েছে।

তথ্যসূত্র

বহিঃসংযোগ
 
 Pink Floyd Drums: The Division Bell PULSE Tour Drums 

১৯৯৫-এর সরাসরি অ্যালবাম
পিংক ফ্লয়েডের সরাসরি অ্যালবাম
ডেভিড গিলমোর প্রযোজিত অ্যালবাম
জেমস গার্থি (রেকর্ড প্রযোজক) প্রযোজিত অ্যালবাম
স্টর্ম থরগের্সন কর্তৃক প্রচ্ছদ শিল্পসহ অ্যালবাম
কলাম্বিয়া রেকর্ডসের সরাসরি অ্যালবাম
ইএমআই রেকর্ডসের সরাসরি অ্যালবাম
পদ্মিনী চেট্টুর

পদ্মিনী চেট্টুর (জন্ম: ১৯৭০) একজন ভারতীয় সমসাময়িক নৃত্যের শিল্পী। তিনি নৃত্যশিল্পী ও নৃত্য পরিকল্পক চন্দ্রলেখার কাছ থেকে প্রশিক্ষণ নিয়েছেন। তিনি ভারতের চেন্নাই ভিত্তিক একটি নিজস্ব নৃত্য সংস্থা "পদ্মিনী চেট্টুর নৃত্য সংস্থা" পরিচালনা করেন।

প্রাথমিক জীবন এবং শিক্ষা 
পদ্মিনী চেট্টুর ১৯৭০ সালে জন্মগ্রহণ করেছিলেন এবং ছোটবেলায় ভারতীয় ধ্রুপদী নৃত্যশৈলীর ভরতনাট্যমে প্রশিক্ষণ শুরু করেছিলেন। তিনি রাজস্থানের পিলানির বিড়লা প্রযুক্তি ও বিজ্ঞান ইনস্টিটিউট (বিট) থেকে স্নাতক ডিগ্রি অর্জন করেন ১৯৯১ সালে।

পেশা 
১৯৮৯ সালে পদ্মিনী তাঁর প্রথম সমসাময়িক নাচের পরীক্ষা উপস্থাপন করেছিলেন।

১৯৯১ সালে তিনি চন্দ্রলেখা পরিচালিত নৃত্য সংস্থায় যোগদান করেন এবং ২০০১ অবধি তাঁর প্রযোজনা 'লীলাবতী,' 'প্রাণা,' 'অঙ্গিকা,' 'শ্রী,' 'ভিন্ন প্রবাহ,' 'ইয়ান্ত্রা,' মহাকাল' এবং 'শরিরা'তে  বেহালা বাদন করেছিলেন। ইতোমধ্যে, তিনি তাঁর প্রথম একক কাজ 'উইংস অ্যান্ড মাস্কস' (১৯৯৯) উপস্থাপন করেছেন। এর পরে 'ব্রাউন', দ্বৈতভাবে 'আনসাং', একটি দলীয় পরিবেশনা- 'ফ্রেজাইলিটি' (২০০১), এবং তিনটি বিভাগে 'একক পরিবেশনা' (২০০৩) করেছিলেন।  তারপরে এসেছিল আরও একটি দলীয় পরিবেশনা 'পেপারডল'। ২০০৬ সালে তাঁর পরিবেশনা, 'পুশড'য়ের প্রিমিয়ার হয়েছিল সিওল পারফর্মিং আর্টস ফেস্টিভাল (এসপিএফ)-এ । তিনি ব্রাসেলস, হল্যান্ড, সালজবার্গ, প্যারিস এবং লিসবনে  ভ্রমণ করেছিলেন। 'বিউটিফুল থিং -১' এবং 'বিউটিফুল থিং -২' যথাক্রমে একটি গ্রুপ এবং একক কাজ হিসাবে তৈরি হয়েছিল - শরীর এবং স্থানের সৌন্দর্যের রাজনীতি অন্বেষণ করে। এগুলি ভারত এবং বিদেশে ব্যাপকভাবে পরিবেশিত হয়েছিল। এরপর আসে 'ওয়াল ড্যান্সিং', এটি ছিল এই পথে আরও অধিক অনুসন্ধান নিয়ে একটি দলীয় পরিবেশনা। এটি তাঁর প্রথম অ-পেশাদারিত্বমূলক কাজ যা ভারতে এবং ভিয়েনা থেকে সিঙ্গাপুরে পরিবেশিত হয়েছিল। 'ওয়াল ডান্সিং'-এর সাথে কাজ করার সময় তিনি তাঁর প্রযোজনার অংশ হিসাবে ফরাসি কোরিওগ্রাফার ডেভিড রোল্যান্ডের সহযোগিতায় কোলাম তৈরি করেছিলেন। এটি একটি নৃত্যের অংশ যা কোলাম নকশা করা একটি বিশাল কার্পেটে পরিবেশিত হয়। পদ্মিনী বর্তমানে সমসাময়িক নৃত্যের ওপর বর্ণম নিয়ে কাজ করছেন, যেটি দূরত্বের ধারণা এবং আকাঙ্ক্ষা অন্বেষণের উপর একটি দলীয় কাজ - বর্তমান আর্থ-সাংস্কৃতিক প্রেক্ষাপটের সাথে যা প্রাসঙ্গিক।

তিনি ইংল্যান্ড, নেদারল্যান্ডস, জার্মানি এবং আরো অনেক জায়গায় বাস করেছেন। তিনি ভারতের চেন্নাইয়ে, বেসমেন্ট-২১ নামে পরিচিত একটি শিল্পী সম্মিলন ভিত্তিক একটি দলের সহ-প্রতিষ্ঠাতা। এর প্রতিষ্ঠাতাদের মধ্যে অন্যান্যরা হলেন, নৃত্যশিল্পী-কোরিওগ্রাফার প্রীতি আথেরিয়া, সংগীতশিল্পী-সুরকার মার্টেন ভিসার এবং থিয়েটার-পরিচালক-অভিনেতা প্রভিন কন্নানুর।

কাজগুলি 

 উইংস এবং মাস্ক (১৯৯৯) 
 ফ্রাজিলিটি (২০০১) 
 সলো (২০০৩) 
 পেপারডল (২০০৫) 
 পুশড (২০০৬)  
 বিউটিফুল থিং-১ (২০০৯) 
 বিউটিফুল থিং-২ (২০১১) 
 ওয়াল ড্যান্সিং (২০১২) 
 কোলাম (ডেভিড রোল্যান্ডের সহযোগিতায়) (২০১৪) 
 বর্ণম (২০১৬)

তথ্যসূত্র

বহিঃসংযোগ 

 দাপ্তরিক ওয়েবসাইট

জীবিত ব্যক্তি
১৯৭০-এ জন্ম
২১শ শতাব্দীর ভারতীয় নৃত্যশিল্পী
ভরতনাট্যম নৃত্যশিল্পী
তামিলনাড়ুর নৃত্যশিল্পী
২০শ শতাব্দীর ভারতীয় নৃত্যশিল্পী
ভারতীয় মহিলা শাস্ত্রীয় নৃত্যশিল্পী
ভারতীয় মহিলা নৃত্য পরিচালক
ভারতীয় নৃত্য পরিচালক
বিড়লা ইনস্টিটিউট অফ টেকনোলজি অ্যান্ড সায়েন্স, পিলানি প্রাক্তন শিক্ষার্থী
ভারতীয় ধ্রুপদী নৃত্যের অভিনয়শিল্পী
তামিলনাড়ুর নারী শিল্পী
চেন্নাইয়ের শিল্পী
২০শ শতাব্দীর ভারতীয় নারী শিল্পী
২১শ শতাব্দীর ভারতীয় নারী শিল্পী
কোল্লাঙ্গুড়ি কারুপ্পায়ী

কোল্লাঙ্গুড়ি কারুপ্পায়ী (তামিল: கொல்லங்குடி கருப்பாயி) একজন তামিল লোক গায়িকা, যিনি ছবিতেও অভিনয় করেছেন। [১] তাকে তামিল লোক সঙ্গীতের অন্যতম পথিকৃৎ হিসেবে গণ্য করা হয়;[২] তিনি তার ক্যাটাগরিতে প্রথম এবং চলচ্চিত্রে অভিনয় করার নেপথ্যে, অন্যান্য অনেক লোক শিল্পীর জন্য একজন অনুপ্রেরণা হিসেবে পরিবেশিত হয়েছেন [৩] [৪] তিনি চলচ্চিত্রে অভিনয়ের প্রায় ত্রিশ বছর পূর্বে অল ইন্ডিয়া রেডিওতে একজন অভিনেত্রী হিসাবে তাঁর ক্যারিয়ার শুরু করেছিলেন। [৫] সংগীতে তার অবদানের জন্য, তিনি মর্যাদাপূর্ণ কালাইমণি পুরস্কার পেয়েছিলেন [৬]

চলচ্চিত্রসমূহ

অভিনেত্রী হিসেবে

সংগীত শিল্পী হিসেবে 

গানের রেকর্ডিংয়ের জন্য মাদুরাই যাওয়ার পথে তার স্বামী চোখের সামনে মারা গিয়েছিলেন, এই শোকাবহ ঘটনাটি তাকে শয্যাশয়ী এবং চলচ্চিত্রে কাজ করা বন্ধ করে দিয়েছে, পরে তাঁর মেয়েও একটি সড়ক দুর্ঘটনায় মারা গিয়েছিল যা তাকে মানসিকভাবে আরও দুর্বল করে দিয়েছিল। এখন এই কিংবদন্তির সেবা তার সমাজের যুবকরা করছে।

তথ্যসূত্র

১.  "A fete for all to enjoy". The Hindu. 18 March 2003. Retrieved 30 July 2009.

২. Prof M Ilangovan (19 October 2007). "கரிசல் கிருட்டிணசாமி (Karisal Krishnaswamy)". திண்ணை (Thinnai) (in Tamil). Retrieved 29 July 2009.

৩. "Of the unexpected break". The Hindu. 15 September 2007. Retrieved 30 July 2009.

৪."Throaty treat ". The Hindu. 21 January 2004. Retrieved 30 July 2009.

৫. "In tune with the times ". The Hindu. 22 October 2004. Retrieved 30 July 2009.

৬. "Her life reflects reel life tragedy ". The Hindu. 30 March 2003. Retrieved 30 July 2009.

৭. "Filmography of Kollangudi Karuppayi". www.cinesouth.com. Retrieved 11 December 2009.

৮. "Tamil - Songs by Kollangudi Karupayi". www.thiraipaadal.com. Retrieved 11 December 2009.

বহিঃসংযোগ 
 Biographical piece from the Hindu 

জীবিত ব্যক্তি
তামিলনাড়ুর সঙ্গীতশিল্পী
তামিলনাড়ুর নারী সঙ্গীতজ্ঞ
তামিল সঙ্গীতশিল্পী
ভারতীয় লোক গায়িকা
২০শ শতাব্দীর ভারতীয় গায়িকা
ভারতীয় নেপথ্য গায়িকা
তামিল লোক গায়ক
২০শ শতাব্দীর ভারতীয় সঙ্গীতশিল্পী
ভারতীয় লোক গায়ক
ফ্রাঙ্ক ডি কেয়ার্স

ফ্রান্সিস ইগনাটিয়াস ফ্রাঙ্ক ডি কেয়ার্স (; জন্ম: ১২ মে, ১৯০৯ - মৃত্যু: ২ ফেব্রুয়ারি, ১৯৫৯) ব্রিটিশ গায়ানায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন ফ্রাঙ্ক ডি কেয়ার্স।

প্রথম-শ্রেণীর ক্রিকেট 
১৯২৮-২৯ মৌসুম থেকে ১৯৩৮-৩৯ মৌসুম পর্যন্ত ফ্রাঙ্ক ডি কেয়ার্সের প্রথম-শ্রেণীর খেলোয়াড়ী জীবন চলমান ছিল।

ডানহাতি ব্যাটসম্যান হিসেবে ফ্রাঙ্ক ডি কেয়ার্সের যথেষ্ট সুনাম ছিল। ১৯২৮-২৯ মৌসুমে পোর্ট অব স্পেনে ব্রিটিশ গায়ানা দলের পক্ষে প্রথম-শ্রেণীর ক্রিকেটে অভিষেক ঘটে তার। আন্তঃঔপনিবেশিক প্রতিযোগিতায় দলের প্রতিপক্ষ ছিল ত্রিনিদাদ দল। স্বাগতিক দলের বিপক্ষে দলের পক্ষে প্রথম ইনিংসে সর্বোচ্চ রান করেছিলেন। তাসত্ত্বেও, ত্রিনিদাদ দল খেলায় বেশ সহজে জয়লাভ করতে সমর্থ হয়।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ফ্রাঙ্ক ডি কেয়ার্স। ১১ জানুয়ারি, ১৯৩০ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩ এপ্রিল, ১৯৩০ তারিখে কিংস্টনে একই দলের বিপক্ষে সর্বশেষ টেস্টে অংশ নেন তিনি।

১৯২৯-৩০ মৌসুমে এমসিসি দল ক্যারিবীয় অঞ্চলে সফর করে। এ সিরিজের চারটি টেস্টের মধ্যে তিনটিতে তার অংশগ্রহণ ছিল। তন্মধ্যে, ওয়েস্ট ইন্ডিজের মাটিতে প্রথম অনুষ্ঠিত হওয়া উদ্বোধনী টেস্টে তিনি অংশগ্রহণ করেছিলেন। জানুয়ারি, ১৯৩০ সালে বার্বাডোসের ব্রিজটাউনে প্রথম ইনিংসে ৮০ ও দ্বিতীয় ইনিংসে ৭০ রান তুলে খেলাটিকে ড্রয়ের দিকে নিয়ে আসেন। ঐ বছরের শেষদিকে ১৯৩০-৩১ মৌসুমে ওয়েস্ট ইন্ডিজ দল প্রথমবারের মতো অস্ট্রেলিয়া গমন করে। তবে, পাঁচ টেস্ট নিয়ে গড়া সিরিজের কোন টেস্টেই তাকে খেলানো হয়নি।

ব্যক্তিগত জীবন 
পারিবারিক প্রতিষ্ঠান ডি কেয়ার্স ব্রাদার্স লিমিটেডের পরিচালক ছিলেন। ব্যক্তিগত জীবনে বিবাহিত ছিলেন। তার সন্তান ডেভিড ডি কেয়ার্স পেশায় আইনজীবী ও সংবাদপত্রের সত্ত্বাধিকারী ছিলেন। ফ্রাঙ্কের নাতনী ইসাবেলকে ইংরেজ টেস্ট অধিনায়ক মাইক অ্যাথারটন বিয়ে করেন।

২ ফেব্রুয়ারি, ১৯৫৯ তারিখে ৪৯ বছর বয়সে ব্রিটিশ গায়ানায় ফ্রাঙ্ক ডি কেয়ার্সের দেহাবসান ঘটে।

তথ্যসূত্র

আরও দেখুন 
 টমি স্কট
 লেসলি ওয়ালকট
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ

গ্রন্থপঞ্জি 
 Martin-Jenkins, C. (1996) World Cricketers - A Biographical Dictionary, Oxford University Press: Oxford.
Frindall, B. (ed.) (1995) The Wisden Book of Test Cricket, Volume 1 (1877–1977), Headline Book Publishing.
 Lawrence, B. & Goble, R. (1991) The Complete Record of West Indian Test Cricketers, ACL & Polar Publishing (UK) Ltd. 

১৯০৯-এ জন্ম
১৯৫৯-এ মৃত্যু
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
গায়ানি ক্রিকেটার
গায়ানার ক্রিকেটার
পর্তুগিজ বংশোদ্ভূত গায়ানি ব্যক্তি
গ্লেন ব্রুক-জ্যাকসন

গ্লেন কিথ ব্রুক-জ্যাকসন (; জন্ম: ২৫ এপ্রিল, ১৯৬৯) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড, ম্যাশোনাল্যান্ড কান্ট্রি ডিস্ট্রিক্টস ও ইংরেজ ক্রিকেটে লিচেস্টারশায়ার দ্বিতীয় একাদশ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন গ্লেন ব্রুক-জ্যাকসন।

প্রথম-শ্রেণীর ক্রিকেট 
১৯৮৭-৮৮ মৌসুম থেকে ১৯৯৭-৯৮ মৌসুম পর্যন্ত গ্লেন ব্রুক-জ্যাকসনের প্রথম-শ্রেণীর খেলোয়াড়ী জীবন চলমান ছিল। ১৯৮০-এর দশকের শেষদিকে প্রথম-শ্রেণীর ক্রিকেটে অংশগ্রহণ করলেও নিজের প্রতিভাকে বিচ্ছুরিত করতে পারেননি তিনি। ১৯৮৮ সালের অনূর্ধ্ব-১৯ ক্রিকেট বিশ্বকাপে জিম্বাবুয়ের সদস্যরূপে খেলেন। তেমন কিছু করতে না পারলেও আন্তর্জাতিক পর্যায়ে খেলার জন্যে তাকে জাতীয় দলে আমন্ত্রণ জানানো হয়।

আলেকজান্দ্রা স্পোর্টস ক্লাবে খেলেন। এরপর, ১৯৯৩-৯৪ মৌসুমে হারারে স্পোর্টস ক্লাবে চলে যান। সেখানে সফলতম খেলোয়াড়ী জীবন অতিবাহিত করেন। ব্যাটিংয়ে অভিজ্ঞ খেলোয়াড় হিসেবে অরেঞ্জ ফ্রি স্টেট বি দলের বিপক্ষে শতরানের ইনিংস খেলেন।

আন্তর্জাতিক ক্রিকেট 
ঘরোয়া ক্রিকেটে সুন্দর খেলা উপহারের স্বীকৃতিস্বরূপ পাকিস্তান গমনের জন্যে তাকে দলে অন্তর্ভুক্ত করা হয়। মাঝারিসারিতে ব্যাটিংয়ে নামেন তিনি। তবে, ঘরোয়া পর্যায়ের খেলা আন্তর্জাতিক পর্যায়ের সাথে তাল মেলাতে পারেননি। ফলশ্রুতিতে, তাকে আর জাতীয় দলে রাখা হয়নি।

সমগ্র খেলোয়াড়ী জীবনে দুইটিমাত্র টেস্ট ও একটিমাত্র ওডিআইয়ে অংশগ্রহণ করেছেন গ্লেন ব্রুক-জ্যাকসন। সবগুলো খেলাই পাকিস্তান সফরে খেলেছিলেন। ১ ডিসেম্বর, ১৯৯৩ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ৯ ডিসেম্বর, ১৯৯৩ তারিখে একই দলের বিপক্ষে সর্বশেষ টেস্টে অংশ নেন তিনি।

এছাড়াও একমাত্র ওডিআইটি একই দলের বিপক্ষে খেলেছিলেন। ২৭ ডিসেম্বর, ১৯৯৩ তারিখে লাহোরে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল।

তথ্যসূত্র

আরও দেখুন 
 ওয়েন জেমস
 মার্ক বার্মেস্টার
 মনিকাল্যান্ড ক্রিকেট দল
 জিম্বাবুয়ের টেস্ট ক্রিকেটারদের তালিকা
 জিম্বাবুয়ের একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৬৯-এ জন্ম
জীবিত ব্যক্তি
জিম্বাবুয়ীয় ক্রিকেটার
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
ম্যাশোনাল্যান্ডের ক্রিকেটার
হারারে থেকে আগত ক্রিকেটার
ফ্যালকন কলেজের প্রাক্তন শিক্ষার্থী
শ্বেতাঙ্গ জিম্বাবুইয়ান ক্রীড়াব্যক্তিত্ব
ঊষসী রায়

ঊষসী রায় একজন ভারতীয় টেলিভিশন অভিনেত্রী। স্টার জলসায় মিলন তিথি ধারাবাহিকে অহনা এবং জি বাংলায় বকুল কথা ধারাবাহিকে প্রধান ও নাম ভূমিকা বকুল চরিত্রে অভিনয়ের জন্য তিনি পরিচিত।

ব‍্যক্তিগত জীবন 
ঊষসী রায় ১৯৯৩ সালের ১৭ই অক্টোবরে কলকাতায় জন্মগ্রহণ করেন। তিনি কমলা বালিকা উচ্চ বিদ্যালয়ে পড়াশোনা করেছেন এবং আশুতোষ কলেজ থেকে ইতিহাস বিষয়ে স্নাতক সম্পন্ন করেছেন।

পেশা 
তিনি জিতু কমলের বিপরীতে স্টার জলসার জনপ্রিয় ধারাবাহিক মিলন তিথিতে প্রধান চরিত্রে অভিনয় করে তার কর্মজীবন শুরু করেন। তারপরে তিনি স্টার জলসার গোয়েন্দা ধারাবাহিক জয় কালী কলকাতওয়ালিতে একটি অতিথি চরিত্রে অভিনয় করেছিলেন। এছাড়াও তিনি জি বাংলার বকুল কথাতে হানি বাফনার বিপরীতে প্রধান চরিত্রে অভিনয় করেছিলেন। এছাড়াও তিনি মনোজ ওঝার বিপরীতে জি বাংলার ধারাবাহিক কাদম্বিনীতে প্রধান চরিত্রে অভিনয় করেছিলেন।  সম্প্রতি তিনি হইচই ওটিটি প্ল্যাটফর্মে "টুরু লাভ" নামক একটি মিনি ওয়েব ধারাবাহিকে অভিনয় করেন। এতে তার চরিত্রের নাম ছিল 'বৃন্দা চট্টোপাধ্যায়'। তিনি জি বাংলা সিনেমার চলচ্চিত্র "ইস্কাবনের রাণী"তে প্রধান চরিত্র 'লক্ষ্মী' হিসেবে অভিনয় করেন ।

টিভি

ওয়েব ধারাবাহিক

পুরস্কার

তথ্যসূত্র

বহিঃসংযোগ 
 
 
 

১৯৯৩-এ জন্ম
জীবিত ব্যক্তি
ভারতীয় ধারাবাহিক নাটকের অভিনেতা
ভারতীয় টেলিভিশন অভিনেত্রী
কলকাতার অভিনেত্রী
বাঙালি টেলিভিশন অভিনেত্রী
ভারতীয় অভিনেত্রী
বাঙালি অভিনেত্রী
২১শ শতাব্দীর ভারতীয় অভিনয়শিল্পী
আশুতোষ কলেজের প্রাক্তন শিক্ষার্থী
ব্রহ্মপুর রেলওয়ে স্টেশন

ব্রহ্মপুর হল ভারতের ওড়িশা রাজ্যের একটি প্রধান এবং প্রাচীনতম রেলওয়ে স্টেশন। এটি পূর্ব উপকূলীয় রেল অঞ্চলের খুর্দা রোড রেলওয়ে বিভাগের অধীনে পরিচালিত হয়। এই স্টেশনটি ব্রহ্মপুর শহর, গঞ্জাম জেলা এবং দক্ষিণ ওড়িশার দু'টি জেলা এবং প্রতিবেশী অন্ধ্রপ্রদেশের অন্যান্য জেলাগুলিতে রেল পরিষেবা প্রদান করে। এটি ভারতের 'এ' শ্রেণির রেলওয়ে স্টেশনগুলির মধ্যে একটি।

ইতিহাস
১৮৯৩ সাল থেকে ১৮৯৬ সালের সময়কালে (দক্ষিণ পূর্ব রেলওয়ে জোনের ১,২৮৭ কিলোমিটার (৮০০মাইল)) এই ঐতিহাসিক ব্রহ্মপুর স্টেশনটি ১৮৯৬ সালে নির্মিত হয় এবং ট্রেন চলাচলের জন্য উন্মুক্ত করা হয়। বেঙ্গল নাগপুর রেলওয়ে ব্রহ্মপুর (বারহামপুর) পর্যন্ত রেলপথ চালু করে ১৮৯৯ সালের ১ জানুয়ারি।

দক্ষিণ পূর্ব রেলের ৫১৪ কিলোমিটার (৩১১ মাইল) দীর্ঘ উত্তরের অংশটি ১৯০২ সালে বিএনআরের সাথে একীভূত করা হয়।

রেলপথ পুনর্গঠন
বেঙ্গল নাগপুর রেল ১৯৪৪ সালে জাতীয়করণ করা হয়। পূর্ব রেল ১৯৫২ সালের ১৪ এপ্রিল মুঘলসরাইয়ের পূর্ব ইস্ট ইন্ডিয়ান রেলওয়ে কোম্পানির অংশ এবং বেঙ্গল নাগপুর রেলওয়ে নিয়ে গঠিত হয়। ১৯৫৫ সালে, দক্ষিণ পূর্ব রেল পূর্ব রেল থেকে পৃথক করা হয়। এটি বেশিরভাগ পূর্বের বেঙ্গল নাগপুর রেল দ্বারা চালিত রেলপথের সমন্বয়ে গঠিত। ২০০৩ সালের এপ্রিলে শুরু হওয়া নতুন জোনের মধ্যে পূর্ব উপকূলীয় রেল এবং দক্ষিণ পূর্ব মধ্য রেল ছিল। এই উভয় রেলপথ দক্ষিণ পূর্ব রেল থেকে পৃথক করে চালু করা হয়।

তথ্যসূত্র

বহিঃসংযোগ
  ব্রহ্মপুরে ট্রেনগুলি
 
 

গঞ্জাম জেলার রেলওয়ে স্টেশন
খুর্দা রোড রেলওয়ে বিভাগ
বেমরতা ইউনিয়ন

বেমরতা ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৯৯.৮৭ কিমি২ (৩৮.৫৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২৬২০ জন।

ইতিহাস
ভৈরবের তীরে গড়ে ওঠা হয়রত পীর খাজা খান জাহান আলী (রঃ) স্মৃতি বিজড়িত বাগেরহাট জেলার অন্তর্গত বাগেরহাট সদর উপজেলার একটি ঐতিহ্যবাহী অঞ্চল হলো বেমরতা ইউনিয়ন। কাল পরিক্রমায় আজ বেমরতা  ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলাসহ বিভিন্নক্ষেত্রে অনেক এগিয়ে গিয়েছে।

দর্শনীয় স্থান
বাংলাদেশের ২য় চিংড়ি গেবেষনা কেন্দ্র এই ইউনিয়নে অবস্থিত। এখানে চিংড়ি চাষের উপর বিভিন্ন প্রকার গবেষণা ধর্মী প্রশিক্ষন সহ চিংড়ি চাষীদের যাবতীয় বিজ্ঞান সম্মত সহয়তা প্রদান করা হয়। 

ইনস্টিটিউট অব মেরিন টেকনোলজী এই ইউনিয়নে অবস্থিত।

গ্রামসমূহ
 কোন্ডলা 
 সুলতানপুর
 বেমরতা
 রাজাপুর
 রামচন্দ্রপুর
 বিজয়পুর
 রহমতপুর
 কাঠিপাড়া
 জয়গাছি
 রঘুনাথপুর
 খালকুলিয়া
 বৈখালী
 রামনগর
 সাতগাছিয়া
 চরগ্রাম
 ভদ্রপাড়া
 বৈটপুর
 চিতলী
 ফতেপুর
 কলাবাড়িয়া
 অর্জুনবহর
 ধানাগাতি
 আনারডাঙ্গা
 কাপালীবন্দর
 মৌজারডাঙ্গা
 বদনহালদারের বেড়
 খাড়াসম্বল
 বেড়গজালিয়া
 দত্তকাঠী
 বিষ্ণুপুর

তথ্যসূত্র

বাগেরহাট সদর উপজেলার ইউনিয়ন
বাগেরহাট জেলার ইউনিয়ন
খুলনা বিভাগের ইউনিয়ন
কাঁটে

কাঁটে (; ) হচ্ছে ২০০২ সালে মুক্তিপ্রাপ্ত একটি অপরাধ-সহিংসতাবাদী চলচ্চিত্র। সঞ্জয় গুপ্ত পরিচালিত এই চলচ্চিত্রটির কাহিনী লিখেছিলেন মিলাপ যাভেরি; অভিনয় করেছিলেন অমিতাভ বচ্চন, সঞ্জয় দত্ত, সুনীল শেট্টি, লাকী আলী, মহেশ মঞ্জরেকর, ষাটের দশকের অভিনেতা রাজেন্দ্র কুমারের ছেলে কুমার গৌরব, মালাইকা অরোরা এবং কমল হাসনের সঙ্গে অভিনয় করা এক দুজে কে লিয়ে (১৯৮১) চলচ্চিত্রে খ্যাতি পাওয়া অভিনেত্রী রতি অগ্নিহোত্রী। এই চলচ্চিত্রে অভিনয়ের মাধ্যমে পরিচালক মহেশ মাঞ্জরেকরের অভিনেতা হসেবে অভিষেক ঘটে।

এই চলচ্চিত্রটির কাহিনী ইংরেজি চলচ্চিত্র রেজারভোয়ার ডগ্‌স (১৯৯২) থেকে নেওয়া ছিলো।

সারাংশ 
ছয়জন পুরুষের একটি ব্যাংক ডাকাতি নিয়েই চলচ্চিত্রটির মূল কাহিনী, এই ছয়জন ব্যক্তি হলেনঃ 'মেজর', 'অজ্জু', 'মার্ক', 'বালি', 'এ্যান্ডি' এবং 'ম্যাক' যদিও ম্যাক একজন পুলিশ গোয়েন্দা। ব্যাংক ডাকাতির পরে ব্যাংক থেকে বের হওয়ার সময় পুলিশের হামলার কবলে পড়ে সবাই এবং ম্যাক গুলি খায়। ম্যাককে বাঁচায় মেজর, আবার অজ্জু পুলিশের একজন কর্মকর্তাকে ধরে নিয়ে এসে তাদের কব্জায় রাখে। বালি ঐ পুলিশটিকে মেরে ফেলে এবং বালি নিজে ম্যাকের গুলিতে মারা যায়। তারপর অজ্জু আর মার্ক এসে অবাক হয় এবং মেজর আর এ্যান্ডি এসেও বিস্ময় প্রকাশ করে; তারা পারস্পরিক সন্দেহে একে অপরের গুলি ছুড়ে মারা যায় এবং এ্যান্ডি লুট করা টাকা নিয়ে ভেগে যায়। মার্কের একটি প্রেমিকা থাকে যাকে মার্ক ভারতে নিয়ে যাওয়ার স্বপ্ন দেখছিলো তবে মার্কের মারা যাওয়ায় তা আর হয়না।

চরিত্র রূপায়ণে 
 অমিতাভ বচ্চন - মেজর
 সঞ্জয় দত্ত - অজ্জু
 সুনীল শেট্টি - মার্ক
 মহেশ মঞ্জরেকর - বালি
 কুমার গৌরব - এ্যান্ডি
 লাকী আলী - ম্যাক
 মালাইকা অরোরা - লিজা
 রতি অগ্নিহোত্রী - মেজরের স্ত্রী
 গুলশান গ্রোভার - সাইরাস
 ঈশা কোপিকর - 'ইশক সমুদ্র' গানে নৃত্য

তথ্যসূত্র

বহিঃসংযোগ 
 

হিন্দি ভাষার চলচ্চিত্র
২০০২-এর চলচ্চিত্র
২০০০-এর দশকের হিন্দি ভাষার চলচ্চিত্র
আইটেম নাম্বার বিশিষ্ট চলচ্চিত্র
মার্কিন যুক্তরাষ্ট্রের পটভূমিতে চলচ্চিত্র
লস অ্যাঞ্জেলেসের পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
মার্কিন চলচ্চিত্রের ভারতীয় পুনর্নির্মাণ
বিশাল-শেখর সুরারোপিত চলচ্চিত্র
গোটাপাড়া ইউনিয়ন

গোটাপাড়া ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৩০.৭২ কিমি২ (১১.৮৬ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৬০৫ জন।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে- বিষ্ণুপুর ইউনিয়ন, দক্ষিণে- বেমরতা ইউনিয়ন, পূর্বে- খোপাখালী ইউনিয়ন, পশ্চিমে- ভৈরব নদী অবস্থিত।

গ্রামসমূহ
গোটাপাড়া ইউনিয়নে ২০টি গ্রাম রয়েছে। 
 গোপালকাঠি
 কাননপুর
 কালদিয়া
 কেশবপুর
 আলুকদিয়া
 ভাতশালা
 বানিয়াগাতী
 গোটাপাড়া
 মুক্ষাইট
 পশ্চিমভাগ
 কান্দাপাড়া
 দেপাড়া
 আতাইকাঠি
 পারনওয়াপাড়া
 নওয়াপাড়া
 পাতিলাখালী
 বেতখালী
 নাটইখালী
 গাবরখালী
 গাওখালী

তথ্যসূত্র

বাগেরহাট সদর উপজেলার ইউনিয়ন
বাগেরহাট জেলার ইউনিয়ন
খুলনা বিভাগের ইউনিয়ন
বিষ্ণুপুর ইউনিয়ন, বাগেরহাট সদর

বিষ্ণুপুর ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৪৬.৯৩ কিমি২ (১৮.১২ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,৩৮৫ জন। এখানে হিন্দু-মুসলিম অত্যন্ত সম্প্রীতির সাথে বসবাস করে। ইউনিয়নের হালিশহর, খালিশপুর, সাহসপুর ও ছোট সিংগা হিন্দু প্রধান। পাশাপাশি মান্দ্রা, পাইকপাড়া, বেশরগাতী সহ কিছু গ্রাম মুসলিম অধ্যুষিত। তবে কোড়ামারা, ডিংশাইপাড়া, কুলিয়াদাইড়, বিষ্ণুপুরের মত কিছু গ্রামে হিন্দু- মুসলিম একত্রে সম্প্রীতির সাথেই বসবাস করে আসছে বিগত বহু বছর থেকেই। এখানকার চিরুলিয়া-বিষ্ণুপুর ক্যাম্প মহান মুক্তিযুদ্ধে মুক্তিযোদ্ধাদের অন্যতম একটি ঘাঁটি ছিল। বিষেশত ইউনিয়নের এবং আশেপাশের এলাকার মুক্তিযোদ্ধাদের সংগঠিত হওয়ার অন্যতম কেন্দ্রবিন্দু ছিল।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে- চিতলমারী উপজেলা,পঞ্চিমে- ভৈরব নদী, দক্ষিণে- গোটাপাড়া ইউনিয়ন, পূর্বে- ধোপাখালী ইউনিয়ন অবস্থিত। বিষ্ণুপুর ইউনিয়ন ১৫টি মৌজা ও ২৫টি গ্রাম নিয়ে গঠিত হয়েছে।

গ্রামসমূহ
বিষ্ণুপুর ইউনিয়নে মোট ২৫টি গ্রাম রয়েছে। 
 বিষ্ণুপুর
 ডিংশাইপাড়া
 গোবিন্দপুর-ডিংশাইপাড়া
 হালিশহর
 পার-কোড়ামারা
 কোড়ামারা
 সাহসপুর
 খালিশপুর
 কিসমত হালিশহর
 কালীপুর
 কঁয়েখা
 সাজোখালী
 কুলিয়াদাইড়
 কুলিয়াদাইড়-বিষ্ণুপুর
 ডিংশাইপাড়া
 কুলিয়াদাইড়-কোড়ামারা
 মান্দ্রা
 মূলঘর
 শেখরা
 নগর মান্দ্রা
 পাইকপাড়া
 বাদোখালী
 বড়শিংগা
 ছোট শিংগা
 বেশরগাতী

তথ্যসূত্র

বাগেরহাট সদর উপজেলার ইউনিয়ন
বাগেরহাট জেলার ইউনিয়ন
খুলনা বিভাগের ইউনিয়ন
বারুইপাড়া ইউনিয়ন

বারুইপাড়া ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৪০.৭১ কিমি২ (১৫.৭২ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩৯,৫৫৩ জন।

গ্রামসমূহ
বারুইপাড়া ইউনিয়ন মোট ১৯টি গ্রাম রয়েছে। 
 বারুইপাড়া       
 কুরশাইল
 আড়পাড়া     
 উজলপুর       
 সাহেবাহার    
 পারকুরশাইল    
 অযোধ্যা       
 সোতাল       
 ভট্টপ্রতাপ            
 কাটাখালী
 আখাইনগর    
 লাউপালা     
 বাগদিয়া      
 কার্তিকদিয়া    
 কোধলা
 গোয়ালখালী    
 কাফুরপুরা     
 চিন্তিরখোর     
 বাকপুরা

তথ্যসূত্র

বাগেরহাট সদর উপজেলার ইউনিয়ন
বাগেরহাট জেলার ইউনিয়ন
খুলনা বিভাগের ইউনিয়ন
নলছাটা রেলওয়ে স্টেশন

নলছাটা রেলওয়ে স্টেশন বাংলাদেশের ঢাকা বিভাগের গাজীপুর জেলার কালীগঞ্জ উপজেলায় অবস্থিত একটি রেলওয়ে স্টেশন।

ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে নলছাটা  রেলওয়ে স্টেশন তৈরি করা হয়।

পরিষেবা
নলছাটা রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
সূবর্ণ এক্সপ্রেস
মহানগর প্রভাতী\গোধুলী এক্সপ্রেস
পারাবত এক্সপ্রেস
উপকূল এক্সপ্রেস
জয়ন্তিকা এক্সপ্রেস
মহানগর এক্সপ্রেস
এগারো সিন্ধুর প্রভাতী এক্সপ্রেস
এগারো সিন্ধুর গোধুলী এক্সপ্রেস
উপবন এক্সপ্রেস
তূর্ণা এক্সপ্রেস
কালনী এক্সপ্রেস
কিশোরগঞ্জ এক্সপ্রেস
সোনার বাংলা এক্সপ্রেস
ঈশা খাঁ এক্সপ্রেস
কর্ণফুলী এক্সপ্রেস
সুরমা মেইল
ঢাকা\চট্টগ্রাম মেইল
ঢাকা\নোয়াখালী এক্সপ্রেস
কুমিল্লা কমিউটার
তিতাস এক্সপ্রেস
চট্টলা এক্সপ্রেস

তথ্যসূত্র

গাজীপুর জেলার রেলওয়ে স্টেশন
যাত্রাপুর ইউনিয়ন, বাগেরহাট সদর

যাত্রাপুর ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ২৬.০০ কিমি২ (১০.০৪ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,০৭১ জন।

গ্রামসমূহ ও জনসংখ্যা
যাত্রাপুর ইউনিয়নে মোট ১৩টি গ্রাম রয়েছে। 
 রহিমাবাদ - ২৬৬১ জন
 চাঁপাতলা - ৪৫৯৫ জন
 যাত্রাপুর - ১৮৪৭ জন
 মশিদপুর - ১৬৩৫ জন
 বেনেগাতী - ৭৬৭ জন
 আফরা - ১৭৭২ জন
 কোমরপুর - ১৩৩১ জন
 কাইটপাড়া - ৪৪০ জন
 খলসী - ১৩৮৮ জন
 বাজুয়া - ৩২৯ জন
 পাছলী - ১০৫৮ জন
 রঘুনাথপুর - ৯৯০ জন
 উৎকুল - ৩২৫৮ জন

তথ্যসূত্র

বাগেরহাট সদর উপজেলার ইউনিয়ন
বাগেরহাট জেলার ইউনিয়ন
খুলনা বিভাগের ইউনিয়ন
লাভ কে লিয়ে কুছ ভি করেগা

লাভ কে লিয়ে কুছ ভি করেগা (; ) ২০০১ সালে মুক্তিপ্রাপ্ত একটি হিন্দি হাস্য-নাট্য-অপরাধ-প্রেম ঘরানার চলচ্চিত্র। চলচ্চিত্রটির পরিচালক ছিলেন ঈশ্বর নিবাস এবং প্রযোজক ছিলেন রাম গোপাল বর্মা এবং নিতিন মনমোহন। চলচ্চিত্রটির নায়ক ছিলেন তিনজনঃ সাইফ আলী খান, ফারদীন খান এবং আফতাব শিবদাসানী, আবার নায়িকা ছিলেন দুইজনঃ সোনালী বেন্দ্রে এবং টুইঙ্কল খান্না। চলচ্চিত্রটি ২০০১ সালের ২৯শে জুন মুক্তি পায়। ১৯৯৩ সালে রাম গোপাল বর্মা মানি নামের একটি তেলুগু ভাষার চলচ্চিত্র প্রযোজনা করেছিলেন, এই লাভ কে লিয়ে কুচ ভি কারেগার কাহিনী তেলুগু মানি চলচ্চিত্র হতে গৃহীত।

অভিনয়ে 
সাইফ আলী খান -  প্রকাশ
ফারদিন খান - রাহুল
আফতাব শিবদাসানী - হ্যারি (হরিলাল) 
সোনালী বেন্দ্রে  - স্বপ্না
টুইঙ্কল খান্না - অঞ্জলি
জনি লিভার - আসলাম ভাই
দালিপ তাহিল - রাজীব চোপড়া
স্নেহাল দবি - আজ কাপুর
শরৎ সাক্সেনা - পুলিশ সদস্য
শ্রীবল্লভ ব্যাস - পুলিশ কমিশনার

গানের তালিকা

তথ্যসূত্র

বহিঃসংযোগ 
 

হিন্দি ভাষার চলচ্চিত্র
২০০১-এর চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় বন্ধু সম্পর্কিত চলচ্চিত্র
ভারতীয় বন্ধু সম্পর্কিত হাস্যরস চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
তেলুগু চলচ্চিত্রের হিন্দি পুনর্নির্মাণ
বিশাল ভারদ্বাজ সুরারোপিত চলচ্চিত্র
ষাটগুম্বজ ইউনিয়ন

ষাটগুম্বজ ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৯১.৭১ কিমি২ (৩৫.৪১ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,০৭৭ জন।

ভৌগোলিক অবস্থান
ভৌগোলিক অবস্থান অনুযায়ী পূর্বেঃ বাগেরহাট পৌরসভা,পশ্চিমে- খানপুর ও  রাখালগাছি ইউনিয়ন, উত্তরে- কাড়াপাড়া  ইউনিয়ন, বেমরতা ইউনিয়ন এবং দক্ষিণে -     ডেমা ইউনিয়ন অবস্থিত। ষাটগুম্বজ ইউনিয়ন ২৩টি মৌজা ও ১৮টি গ্রাম নিয়ে গঠিত হয়েছে।

ইতিহাস
ঐতিহ্যবাহী বাগেরহাট জেলার অন্তর্গত পীর  আজম খাজা খানজাহান আলী (রাঃ) স্মৃতি বিজড়িত মাজার এর পাদদেশে প্রাকৃতিক সৌন্দয ও সম্পদে পরিপূণ  ষাটগুম্বজ ইউনিয়ন পরিষদটি অবস্থিত। ইউনিয়নটি কাল পরিক্রমায় শিক্ষা, সংস্কৃতি, ধর্মীয় অনুষ্ঠান ও  খেলাধুলাসহ বিভিন্ন ক্ষেত্রে অনেকটা এগিয়ে রয়েছে।

গ্রামসমূহ
ষাটগুম্বজ ইউনিয়নে মোট ১৮টি গ্রাম রয়েছে। 
 দিঘিরপাড়
 পশ্চিম ডাংগা
 বারুইডাংগা
 রনবিজয়পুর
 সুন্দরঘোনা
 পূর্ব সায়েড়া
 বারাকপুর
 চুনাখোলা
 কাটাখালী
 সুন্দরঘোনা বাজেয়াপ্তি
 বাদোখালী
 ফুলমগরা
 শ্রীঘাট
 ফুলবাড়ি
 সদুল্যাপুর
 রণভূমী
 মীরের ডাংগা
 পশ্চিম সায়েড়া

তথ্যসূত্র

বাগেরহাট সদর উপজেলার ইউনিয়ন
বাগেরহাট জেলার ইউনিয়ন
খুলনা বিভাগের ইউনিয়ন